《丹凤吟•南窗睡觉，月色满床》
清代·彭孙遹

可是行云有意，故把纤阿，一轮推落。飞入南窗，次第穿帘度幕。

霓裳弄影，金波堪挹，绡帐生寒，冰壶初濯。遍处笙竽俱静，香雾空濛，冷浸半床弦索。

正值梦回酒醒，旅中单枕眠乍觉。便欲乘风去，向琼楼玉宇，细听仙乐。

嫦娥应是，笑人长恁寂寞。十年前事，心儿上、忆分明如昨。

此时此夜，怎许人睡着。

作者简介：彭孙遹（yù）（1631—1700）清初官员、词人，与王士祯齐名，时号“彭王”。字骏孙，号羡门，又号金粟山人，浙江海盐武原镇人。彭孙贻从弟，顺治十六年进士。康熙十八年举博学鸿词科第一，授编修。历吏部侍郎兼翰林掌院学士，为《明史》总裁。诗工整和谐，以五、七言律为长，近于唐代的刘长卿。词工小令，多香艳之作，有“吹气如兰彭十郎”之称。著有《南往集》、《延露词》。